หลังผ่าตัดผ่านมา2เดือนแล้ว ยังเจ็บท้องเป็นพักๆ ปวดหน่วงๆจนตัวงอ ปัสาวะลำบากติดขัดแสบค่ะ ถ่ายหนักเวลาแบ่งจะเจ็บที่ท้อง หรือปัสาวะก็เจ็บค่ะ มีน้ำหนองสีเหลืองบ้างสีชมพูบ้าง มีสีเขียวน้อยครั้ง กลิ่นแรงฉุนมากค่ะ และทุกครั้งที่มีอะไรไหลออกมาจากช่องคลอดจะปวดท้องมาก ปวดท้องด้าวขวาที่ตัดรังไข่ออก มีบ้างครั้งที่ปวดข้างซ้าย และมีอาการเจ็บแปล็บที่แผลค่ะ ทั้งที่แผลก็แห้งแล้ว เวลายกของจะเจ็บขึ้นมาเลย เคยกินยาแก้ปวดกับฆ่าเชื้อ ซื้อที่ร้านขายยาแล้ว แต่ไม่หายค่ะ พอหมดยา ประมาณ4วันก็กลับมาเป็นอีก กลัวจะติดเชื้อในช่องท้องค่ะ หรือแผลข้างใน อาการแบบนี้อันตรายไหมค่ะ ต้องไปหาไหมหรือเป็นอาการปกติหลังผ่าตัดค่ะ
สวัสดีค่ะ อาการปวดท้อง ปัสสาวะแสบขัด มีหนองไหลร่วมกับปัสสาวะ อาจเกิดจาก-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้-การติดเชื้อในท่อปัสสาวะจากโรคติดต่อทางเพศสัมพันธ์เช่นหนองในโดยหากสัมพันธ์กับการปัสสาวะชัดเจน น่าจะเกี่ยวกับสาเหตุดังที่กล่าวไปส่วนเรื่องของการผ่าตัดรังไข่กับถุงน้ำรังไข่นั้น น่าจะเป็นการผ่าตัดหน้าท้อง อาจมีเรื่องของการเจ็บแผลหลังผ่าตัดได้บ้าง แต่ไม่ควรทำให้มีอาการผิดปกติ เช่นปวดท้องมาก หรือมีสารคัดหลั่งผิดปกติจากช่องคลอด หากมีอาการดังกล่าวเรื้อรัง ควรกลับไปพบสูตินรีแพทย์ที่ดูแลเพื่อตรวจหาภาวะแทรกซ้อนเช่นการติดเชื้อในช่องท้องหรืออุ้งเชิงกราน แต่เป็นภาวะที่พบได้น้อยมากๆ หากเป็นการผ่าตัดแบบไม่ใช่ผ่าตัดด่วน และใช้เครื่องมือทางการแพทย์ที่ผ่านการฆ่าเชื้อมาแล้ว